Diari Oficial de la Generalitat Valenciana


Sumari del DOGV 9276, del 11-02-2022 (2022/956)

Informació pública de l'expedient de revisió de l'autorització ambiental integrada número 318/AAI/CV, atorgada per a una indústria de fabricació de productes de pastisseria i brioixeria industrial, productes d'alimentació infantil i cremes d'untar, al carrer del Camí de la Font, 11, del terme municipal de Vilallonga, per a adaptar-la al que es recull en el document de conclusions de millors tècniques disponibles (MTD) per al sector de les indústries d'alimentació, begudes i llet.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9276

Data del DOGV
:   11-02-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/956


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'expedient de revisió de l'autorització ambiental integrada número 318/AAI/CV, atorgada per a una indústria de fabricació de productes de pastisseria i brioixeria industrial, productes d'alimentació infantil i cremes d'untar, al carrer del Camí de la Font, 11, del terme municipal de Vilallonga, per a adaptar-la al que es recull en el document de conclusions de millors tècniques disponibles (MTD) per al sector de les indústries d'alimentació, begudes i llet. [2022/956]  
En el DOUE de 4 de desembre de 2019, es publica la Decisió d'execució (UE) 2019/2031, de la Comissió de 12 de novembre de 2019, per la qual s'estableixen les conclusions sobre les millors tècniques disponibles (MTD) conforme a la Directiva 2010/75/UE del Parlament Europeu i del Consell, en les indústries d'alimentació, begudes i llet.  
  
De conformitat amb el que s'estableix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, se sotmet a informació pública l'expedient número 091/21 IPPC, relatiu a Juan y Juan Industrial, SLU, que té com a objecte la revisió de l'autorització ambiental integrada d'una indústria de fabricació i envasament de sucs i nèctars de fruites, cremes alimentàries, gaspatxo i altres, i les dades de la qual són les següents:  
  
- Titular: Juan y Juan Industrial, SLU.  
- Emplaçament: Vilallonga (València), carrer Camí de la Font, 11.  
- Documentació: quadre, memòria tècnica sobre la implantació de les millors tècniques disponibles (MTD) en indústries d'alimentació, begudes i llets i fitxes CAPCA.  
Cosa que es posa en coneixement general perquè, en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, les corporacions i les persones particulars interessades puguen presentar les al·legacions que estimen convenients.  
Durant aquest termini, les persones interessades podran examinar la documentació relativa a l'expedient esmentat en el portal web «Expedients en tràmit d'informació pública» (art. 30 de la Llei 6/2014), situat dins de l'apartat de Control integrat de la contaminació de l'Àrea de Qualitat Ambiental de la Generalitat Valenciana, l'enllaç del qual és el següent:  
https://agroambient.gva.es/va/web/calidad-ambiental/expedients-en-tramit-d-informacio-publica-artic.-30-de-la-llei-6/2014  
Finalitzat el període d'informació pública, s'anunciarà en el Diari Oficial de la Generalitat Valenciana el moment en què podrà consultar-se en el web de la Conselleria d'Agricultura, Desenvolupament Rural, Emergència Climàtica i Transició Ecològica l'informe relatiu a les al·legacions presentades, si escau.  
  
València, 3 de febrer de 2022.- El director general de Qualitat i Educació Ambiental: Joan Piquer Huerga.